**Správa o hospodárení SAG za rok 2016 a rozpočet na rok 2017**

V prvom roku svojho druhého funkčného obdobia Výbor SAG pod vedením Miroslava Poliaka pokračoval v zodpovednom hospodárení. Opäť schválil vyrovnaný rozpočet a výdavky počas roka riadil podľa neho.

Konečný stav čerpania rozpočtu je uvedený v nasledujúcej tabuľke:

|  |  |  |  |
| --- | --- | --- | --- |
| **Položka** | **Plán** | **Poznámka** | **Plnenie k 31.12.2016** |
| **Príjmy** |  **2 200,00 €**  |   |  **3 156,59 €**  |
| Členské |  700,00 €  | vychádza zo skutočnosti 2015 |  735,00 €  |
| Podiel zaplatenej dane 2 % |  500,00 €  | vychádza zo skutočnosti 2015 |  520,90 €  |
| Dotácia z MŠ  |  - €  |   |  200,00 €  |
| úroky |  - €  | znížené o zrážkovú daň |  0,69 €  |
| Dary |  1 000,00 €  | treba očakávať pokles oproti roku 2015 |  1 700,00 €  |
| **Výdavky** |  **2 150,00 €**  |  |  **2 304,29 €**  |
| EGF -členské |  200,00 €  | vychádza zo skutočnosti 2015 |  200,00 €  |
| IGF- Členské |  130,00 €  | vychádza zo skutočnosti 2015 |  185,00 €  |
| Réžia a služby |  150,00 €  | vedenie účtu, doména, potvrdenia k žiadostiam, notárske overenia ... |  131,89 €  |
| Propagácia Go |  200,00 €  | nový leták o go, brožúrky EGF |  100,00 €  |
| Čerpanie dotácie MŠ |  - €  |   |  200,00 €  |
| GPS |  200,00 €  | ceny do Grand Prix Slovakia |  200,00 €  |
| Medaile pre majstrovské kategórie |  120,00 €  | rengo, páry, 9x9, 13x13, ženy, muži, ženy, juniori, bleskovky |  107,40 €  |
| MSR |  450,00 €  | org. výdavky, ceny, príspevky na účasť, konferencia (150E je viazaných na dotovanie účasti mládeže\* na MSR v niektorej z juniorských kategórií, max. 30E na osobu) |  550,00 €  |
| Festival Go |  350,00 €  | org. výdavky, ceny príspevky na účasť (100E je viazaných na dotovanie účasti mládeže\*, max. 20E na osobu) |  420,00 €  |
| Podpora mládeže\* |  350,00 €  | Spôsob použitia týchto prostriedkov je zverejnený na stránke SAG |  210,00 €  |
| \* Mládežou sa rozumejú tí členovia SAG, ktorí sa podľa platných pravidiel môžu zúčastniť MEJ v niektorej z kategórií a majú zaplatené členské v danom kalendárnom roku |  |

Vyššie výdavky oproti plánu boli schválené na rokovaniach výboru, zodpovedajú vyšším príjmom a v niektorých prípadoch tiež súvisia s účelovo viazanými darmi, ktoré asociácia obdržala počas roka. Položka Podpora mládeže nebola v minulom roku vyčerpaná úplne, pretože jej časť bola rozdelená na základe účastí v turnajoch GPS a dočerpaná až v tomto roku.

Ku koncu roka 2016 ani v súčasnosti asociácia neeviduje žiadne záväzky. Majetok tvoria len finančné prostriedky a jeho stav ku koncu roka je nasledovný:

|  |  |  |  |
| --- | --- | --- | --- |
| **Stav majetku k** | **31.12.2016** | **31.12.2015** | **31.12.2014** |
| Bankové účty | 7 427,70 €  |  6 508,31 €  | 3 561,78 € |
| Pokladňa |  64,05 €  |  131,34 €  | 77,12 € |
| **Spolu** | **7 491,75 €** | **6 639,65 €** | **3 638,90 €** |

Aj keď stav majetku mierne vzrástol, hospodárska situácia je z dlhodobého pohľadu skôr pesimistická. V budúcnosti nemôžeme rátať s dotáciami zo štátneho rozpočtu. Výbor (aj na základe diskusie z minulej konferencie) sa rozhodol nemeniť stanovy a ostatné náležitosti, ktoré vyžaduje nový zákon o športe. Takže v roku 2017 nemalo zmysel žiadať o štátnu dotáciu.

Jediné príjmy, s ktorými možno trvalo počítať sú členské príspevky, podiely na zaplatenej dani (2%) a ostatné dary.

Ďakujeme všetkým, kto v roku 2016 asociáciu finančne podporili a obraciame sa k členskej základni s prosbou o pomoc a podporu aj v tomto roku.

Čo sa týka výdavkov, možno konštatovať, že sa nedajú ďalej znižovať bez obmedzenia činnosti. To však Výbor neplánuje, ani to nie je zatiaľ ekonomicky nevyhnutné.

Hlavným cieľom v oblasti hospodárenia zostáva hľadanie nových zdrojov príjmov.

Rozpočet SAG na rok 2017 schválil výbor opäť ako vyrovnaný. Štruktúra výdavkov je podobná minulému roku a ich výška zodpovedá očakávaným príjmom.

|  |  |  |
| --- | --- | --- |
| **Položka** | **Plán** | **Poznámka** |
| **Príjmy** |  **2 200,00 €**  |   |
| Členské |  700,00 €  | vychádza zo skutočnosti 2016 |
| Podiel zaplatenej dane 2 % |  500,00 €  | vychádza zo skutočnosti 2016 |
| Dary |  1 000,00 €  |   |
| **Výdavky** |  **2 135,00 €**  |  |
| EGF -členské |  200,00 €  | vychádza zo skutočnosti 2016 |
| IGF- Členské |  185,00 €  | vychádza zo skutočnosti 2016 |
| Réžia a služby |  150,00 €  | vedenie účtu, doména, potvrdenia k žiadostiam, notárske overenia ... |
| GPS a GPSJ |  300,00 €  | ceny do Grand Prix Slovakia (GPS 200 E, GPSJ 100 E) |
| Medaile pre majstrovské kategórie |  100,00 €  | rengo, páry, 9x9, 13x13, ženy, muži, ženy, juniori, bleskovky |
| MSR |  450,00 €  | org. výdavky, ceny, príspevky na účasť, konferencia (150 E je viazaných na dotovanie účasti mládeže\* na MSR v niektorej z juniorských kategórií, max. 30E na osobu) |
| Festival Go |  350,00 €  | org. výdavky, ceny príspevky na účasť (100 E je viazaných na dotovanie účasti mládeže\*, max. 20E na osobu) |
| Podpora mládeže\* |  400,00 €  | Príspevok na účasť na MEJ v Grenoble, max. 50 E na osobu, a ďalšie mládežnícke aktivity podľa uznesení výboru |

Ak budú skutočné príjmy vyššie, môže výbor rozpočet upraviť.

V Bratislave 22.4.2017

Juraj Waczulík

Hospodár SAG